open-index/open-wikipedia-markdown huggingface dataset:
Morten Jackman

**Morten Jackman** (født 18. desember 1966) er en norsk trommeslager fra Haugesund bosatt i Stavanger. Han er trommeslager i rockebandet Helldorado (2001–), det irskinspirerte bandet The Tramps (1997–) og popbandet The Colors Turned Red (1982–1988, 2004–) fra Haugesund. Han er også medlem av trioen Jackman, hvor hans bror, musikeren og filmskaperen Pål Jackman, er frontfigur. Han har i tillegg deltatt på innspillinger og konserter med Tønes, Wunderkammer og Ove Storland, både som trommeslager og som utøver på sag som han også spiller på.

## Referanser


## Eksterne lenker
*
Hestesport under sommer-OL

**[[Hestesport]]** var med på det olympiske programmet for første gang under Sommer-OL 1900 i Paris. Sporten var ikke med under OL 1904 og 1908. Den kom tilbake som olympisk sport under OL 1912 i Stockholm og har siden vært med i alle sommerlekene. Man konkurrerer i dressur, feltritt og sprangridning og det er både lag- og individuelle konkurranser.

Under Sommer-OL 1956 ble hestesportkonkurransene arrangert i Stockholm istedenfor i Melbourne på grunn av karantene-bestemmelsene.
 
## Medaljefordeling

## Øvelser

## Eksterne lenker
* Resultater og profilside  på sports-reference.com
* Resultater på Olympedia.org
Svindlere med stil (musikal)

***Svindlere med stil*** (orig: *Dirty Rotten Scoundrels*) er en musikal skrevet av David Yazbek og første gang oppført i San Diego i California 22. september 2004. Musikalen baserer seg på filmen Svindlere med stil fra 1988, som igjen var basert på filmen *[[Yrkessjarmører]]* fra 1964. Musikalen er senere satt opp i flere andre land.

I 2008 ble den satt opp i Norge på Chateau Neuf med skuespillere som Sven Nordin, Mia Gundersen, Bjarte Hjelmeland, Janne Formoe og Ingar Helge Gimle.

## Handlingsreferat
Ved et livlig kasino nær den franske rivieraen forsøker en svindler, Lawrence Jameson, å narre velstående kvinner sammen med sin nestkommanderende: Andre. Muriel Eubanks og noen få andre kvinner uttrykker sin hengivenhet og amorøse følelser for Lawrence, som har narret dem. Andre advarer Lawrence om en svært vellykket svindler kjent som «The Jackal» som sies å befinne seg i området. Senere, om bord på et tog, legger Lawrence merke til en amerikaner ved navn Freddy Benson (som han tror er The Jackal) svindle en kvinne. Men han bemerker at Freddy tjener mye mindre penger enn Lawrence. Lawrence tar med seg Freddy til sitt overdådige herskapshus, hvor Freddy misunner Lawrence sin suksess som svindler.

Andre synes Freddy er uverdig Lawrence sin oppmerksomhet, og sammenligner Freddy med en sjimpanse i dress. Freddy poserer som Lawrences frastøtende bror Ruprecht, men Lawrence begynner å tenke at det ikke er nok plass i byen for både ham og Freddy etter at paret krangler. De gjør en avtale: den første som svindler en kvinne for $ 50 000 får bli i byen, mens den andre må reise sin vei. Umiddelbart etter at de har blitt enige om dette, oppdager de at en meget velstående kvinne nettopp har ankommet byen. Hun heter Christine Colgate. Begge svindlerne bestemmer seg for å gå etter henne. Freddy presenterer seg som en mann som er lam fra livet og ned. Christine og Freddy diskuterer de medisinske alternativene hans, og han forklarer at bare én terapeut, Dr. Shuffhausen, kan hjelpe ham - men han har ikke råd til Dr. Shuffhausens honorar på 50 000 dollar. Christine ber ham holde håpet oppe, og tilbyr å betale for terapien - akkurat som Freddy hadde håpet. Så avslører Christine at Dr. Shuffhausen faktisk befinner seg ved det samme hotellet, og Freddy blir sjokkert når han oppdager at Lawrence utgir seg for å være Dr. Shuffhausen.

Etter en rask introduksjon gjennomfører Lawrence - som Dr. Shuffhausen - en rekke tortur-aktige tester på Freddy, som han må tåle dem uten å klage. I mellomtiden møtes Muriel og Andre som forelsker seg. Lawrence gjør alt han kan for å komme nærmere Christine, men han innser at Christine ikke er så rik som de først trodde. Lawrence forteller Freddy at de bør avbryte konkurransen på 50 000 dollar. Freddy sier seg motvillig enig, og de blir enige om nye vilkår: den som først har sex med Christine får bli i byen. Men Freddy ansetter deretter to sjømenn for å kidnappe Lawrence, slik at han kan ha Christine for seg selv.

## Eksterne lenker
*
Liste over ordførere i Røros

**Liste over ordførere i [[Røros]]** kommune i Trøndelag fra 1837.

Røros kommune ble splitta opp i fire kommuner den 1. januar 1926. Med dette nådde antall kommuner i Norge sitt høydepunkt; 747. De fire nye kommunene fikk navnene Røros (bergstaden), Røros landsogn, Glåmos og Brekken. Den 1. januar 1964 ble disse fire kommunene sammenslått til Røros herredskommune.

## Ordførere 1837–1925

## Ordførere 1926–1963
### Røros Bergstad kommune

### Brekken kommune

### Glåmos kommune

### Røros landsogn kommune

## Ordførere fra 1964

## Referanser
Loudest Love

***Loudest Love*** er en EP fra Soundgarden, utgitt i 1990.

## Sporliste
#«Loud Love» (Chris Cornell) – 5:26
#«Hands All Over» (Cornell, Kim Thayil) – 6:00
#«Get on the Snake» (Cornell, Thayil) – 3:44
#«Heretic» (Cornell, Hiro Yamamoto)
#«Come Together» (John Lennon, Paul McCartney)
#«Fresh Deadly Roses»
#«Big Dumb Sex» (Dub Version) (Cornell)

## Eksterne lenker
*
Fopp

***Fopp*** er den andre EP-en fra Soundgarden. I 1990 ble denne EP-en sammen med *[[Screaming Life]]* satt sammen til samlealbumet *[[Screaming Life/Fopp]]*.

## Sporliste
#«Fopp» (Ohio Players) – 3:37
#«Fopp» (Fucked Up Heavy Dub Mix) (Ohio Players) – 6:25
#«Kingdom of Come» (Soundgarden) – 2:35
#«Swallow My Pride» (Green River) – 2:18

## Personell
*Chris Cornell – Vokalist
*Kim Thayil – Gitarist
*Hiro Yamamoto – Bassist
*Matt Cameron – Trommeslager
*Steve Fisk – Produsent

## Eksterne lenker
*
Abel Xavier

**Faisal Abel Luís da Silva Costa Xavier** (født 30. november 1972 i Nampula i Mosambik) er en portugisisk tidligere fotballspiller. Han spilte sist for Los Angeles Galaxy. Han har tidligere blant annet spilt for Estrela Amadora, Benfica, Real Oviedo, PSV Eindhoven, Everton og Liverpool FC. Han var portugisisk landslagsspiller fra 1993 til 2002. I 2005 ble han tatt for bruk av methandieon og utestengt i 18 måneder.

## Referanser


## Eksterne lenker
*
Padling under Sommer-OL 1948

**Padling under Sommer-OL 1948** ble arrangert 11. og 12. august 1948 på Themsen ved Henley Royal Regatta i Henley-on-Thames. 

Padling var med som olympisk øvelse for andre gang i OL-1948 i London. 110 utøvere fra 16 nasjoner konkurrerte om ni olympiske titler og for første gang deltok kvinner. Det var fire klasser for kajakk og kano for menn og en i kajakk for kvinner. Sverige ble beste nasjon med fire gullmedaljer foran Tsjekkoslovakia med tre.

## Medaljefordeling

## Resultater
### Menn
#### K1 1000 meter

#### K2 1000 meter

#### K1 10 000 meter

#### K2 10 000 meter

#### C1 1000 meter

#### C2 1000 m

#### C1 10 000 meter
*Kun fem utøvere deltok

#### C2 10 000 m

### Kvinner
#### K1 500 meter

## Eksterne lenker
* Canoe Sprint at the 1948 Summer Olympics hos olympedia.org
* Resultater og profilside  hos sports-reference.com
Svindlere med stil

**Svindlere med stil** kan referere til
* Svindlere med stil (film) – en amerikansk film fra 1988
* Svindlere med stil (musikal) – en amerikansk musikal fra 2004
Countryrock

**Countryrock** er en musikksjanger av populærmusikk som er dannet av en blanding av country og rock. Den ble utviklet av rockemusikere som begynte å spille inn en form for country på slutten av 1960-tallet og begynnelsen av 1970-tallet. Disse musikerne spilte inn rockeplater med countrytemaer, vokalstil og ekstra instrumenter, vanligvis pedal steelgitar. Countryrock begynte med  Bob Dylan og The Byrds, og nådde sin største popularitet på 1970-tallet med musikere og sangere som Emmylou Harris, Eagles, Linda Ronstadt, Michael Nesmith, Poco og Pure Prairie League. Countryrock har også påvirket musikere i andre sjangre, inkludert The Band, Grateful Dead, Creedence Clearwater Revival, The Rolling Stones, og George Harrisons soloutgivelser. Den spilte også en andel i utviklingen av sørstatsrock.

## Karaktertrekk

Rock and roll har ofte blitt forstått som en kombinasjon av rhythm and blues og countrymusikk, en sammensmeltning som ble særlig åpenbar med rockabilly på 1950-tallet, og det har vært krysspollinering gjennom hele historien til begge sjangre. Imidlertid har betegnelsen countryrock generelt vært benyttet for å referere til bølgen av rockemusikere på slutten av 1960-tallet og tidlig på 1970-tallet som begynte å spille inn plater som benyttet countrytema, vokalstiler og ekstra instrumenter, hovedsakelig pedal steelgitar. 

Bob Dylans åpenbare countryinspirerte album *[[John Wesley Harding]]* (1967) og *[[Nashville Skyline]]* (1969) var en reise tilbake til røttene og forstått som å utvikle sjangeren countryfolk, en vei som ble fulgt av en rekke musikere, hovedsakelig musikere som spilte akustiske folkemusikk. Dylans ledelse ble også fulgt av The Byrds, som slo seg sammen med Gram Parsons i 1968. Parsons blandet country direkte med rock, blues og folkemusikk for å skape hva han forsøksvis kalte «kosmisk amerikansk musikk». Tidligere det samme året hadde Parsons utgitt albumet *Safe at Home*, skjønt det meste av innspillingen hadde skjedd tidlige på midten av 1967 sammen med International Submarine Band, som gjorde omfattende bruk av pedal steelgitar. Dette albumet har blitt forstått som det første virkelige countryrock-album. Resultatet av Parsons’ kortvarige tid med The Byrds var albumet *Sweetheart of the Rodeo* (1968), som generelt er betraktet som et av fineste og mest innflytelsesrike innspillinger i sin sjanger. I henhold til John Einarson, «Fra et mangfold av perspektiver og motivasjoner, disse musikerne spilte enten med en rock and roll-holdning, eller la en countryfølelse til rock, eller folk, eller bluegrass, det var ingen formel.»

Countryrocken har også inspirert mange senere artister både innenfor rock og alternativ country, i Norge av eksempelvis Hellbillies.

## Enkelte artister og grupper
*The Band
*Buffalo Springfield
*The Byrds
*Creedence Clearwater Revival
*Crosby, Stills, Nash & Young
*The Eagles
*The Flying Burrito Brothers
*John Fogerty
*Grateful Dead
*Emmylou Harris
*Lynyrd Skynyrd
*Michael Nesmith
*Gram Parsons
*Pure Prairie League
*Linda Ronstadt
*Neil Young
*Little Feat
*Waylon Jennings

## Referanser


## Eksterne lenker
* Country Rocks Radio
Turok: Dinosaur Hunter

***Turok: Dinosaur Hunter*** er et førsteperonsskytespill, som kom ut i 1997. Det ble utviklet av Iguana Entertainment og gitt ut av Acclaim Entertainment. Spilleren tar på seg rollen som Turok, en kriger som må stoppe Campaigner fra å ta over universet med et urgammel våpen.

Spilleren kan utforske de store jungel-baserte nivåene ved å hoppe, svømme, klatre, krype eller løpe. En av spillerens hovedmål er å finne deler av en relikvie kjent som Chronoscepter, og det finnes en brikke på hvert nivå. Ved å utforske nivåene kjemper spilleren mot en rekke forskjellige fiender som krypskyttere, medlemmer av en urbefolkning, dinosaurer, demoner og insekter. Spilleren får tilgang til 13 forskjellige våpen, pluss Chronoscepter, alt fra kniv og pil og bue til langt mer høyteknologiske våpen. Alle våpen unntatt kniven krever ammunisjon, som kan plukkes opp etter døde fiender. Når spilleren er ved full helse, leser måleren 100.

Men måleren faller nedover mot 0, etter hvert som karakteren blir truffet av fiender eller får andre problemer. Men spilleren kan samle opp poeng spredt over nivåene som kan øke spillerens helse. Spilleren får kontroll over en karakter kalt Turok, en indianer, som møter en rekke skapninger, fra dinosaurer til romvesener i løpet av sin ferd. En ond over-herre kjent som "Campaigner" er på jakt etter en gammel gjenstand kjent som Chronoscepter, et våpen så kraftig at det ble ødelagt for å hindre at våpenet falt i gale hender. Turok lover å finne Chronoscepters åtte biter.

## Referanser

## Eksterne lenker
*
Christiania Torv (Oslo)

**Christiania Torv** ligger i Kvadraturen i Oslo, mellom Rådhusgata og Øvre Slottsgate. Rundt torget ligger bl.a. Rådmannsgården, Gamle rådhus og Anatomigården. Midt på torget står fontenen Christian IVs hanske, utført av Wenche Gulbransen.

## Historie
Christiania torv ble hovedstadens torg etter Oslo torg i Gamlebyen. I likhet med Gamlebyens torg fikk det nye torget domkirken Hellig Trefoldigheds kirke (1639) og rådhus (1641). På Torget sto også gapestokken og byens vannpost. Men selv om biskopskirken ble oppført i den nye byen Christiania, forble Oslo bispegård bispens bopel, liggende i Gamlebyen. 

Torget ble anlagt etter et mønster som ble vanlig i renessansens byplaner, første gang brukt i Livorno i 1570-årene. Det ble formet ved å lage kvadratiske utsparinger i hjørnene av alle fire kvartaler i et gatekryss. (Trondheim fikk et torg av samme type i 1681). Etter at torget ble nedlagt og Akershus festning utvidet på bekostning av de nærmeste kvartalene (bl. a. Kontraskjæret) som ble rammet av brannen i 1686, ble fortsettelsen av Øvre Slottsgate syd for torget lagt ut til byggegrunn. Samtidig ble byggelinjen på sydsiden skjøvet ca. 15 meter nordover, slik at torvet mistet sin opprinnelige kvadratisk form.   

Den kvadratiske formen var ikke fullstendig, ettersom Hellig Trefoldigheds Kirke i nordvestre kvadrant opptok en stor del av arealet som ideelt burde ha vært torgområde, mens resten inngikk i kirkegården. Etter brannen i 1686 ble kirken revet og materialene brukt til byggingen av den nye Domkirken. Tomten ble i lang tid etterpå brukt til kirkegård, senere til militær ridebane, og i 1773 ble en stall for artillerihester oppført der. Etter at «Prinsestallen» ble revet omkring 1860, ble Johannes kirke oppført på tomten i 1878, tegnet av stadskonduktør Georg Andreas Bull. Den ble revet i 1927 og erstattet av en bensinstasjon tegnet av arkitekt Frithjof Stoud Platou. I sin tur ble bensinstasjonen i revet for å gi tomt til forretningsbygget Akersgata 2 fra 1996. 

I motsetning til Oslo torg hadde ikke Christiania torv lang levetid som sentralplass. Domkirken ble revet etter en brann i 1686, og en ny domkirke ble oppført utenfor byens voller ved det senere Stortorvet. Et halv hundreår senere flyttet også byens magistrat fra Gamle rådhus til et nytt rådhus i Rådhusgata 7. I 1736 ble torghandelen flyttet fra det gamle og torvet i Kvadraturen til det nyanlagte Stortorget foran Domkirken. Samtidig ble det årlige Christiania marked flyttet. 

Navnet Christiania Torv ble vedtatt i 1958 med referanse til at området var Christianias første og sentrale torgplass.

Christiania Torv fikk Oslo kommunes pris for god byarkitektur for 2003.

## Eksterne lenker
* 
*   Kirkene på Kristiania torv
*   Oslo kommunes pris for god byarkitektur / Oslo bys arkitekturpris for 2003 til Christiania Torv
* Oslo byleksikon
*
Screaming Life

***Screaming Life*** er Soundgardens første EP. Singelen «Hunted Down», som er Soundgardens første singel, er hentet fra denne EP-en. *Screaming Life* sammen med *[[Fopp]]* ble senere satt sammen til Soundgardens første samlealbum.

## Sporliste
#«Hunted Down» (Chris Cornell, Kim Thayil) – 2:42
#«Entering» – 4:36
#«Tears to Forget» (Hiro Yamamoto, Thayil) – 2:00
#«Nothing to Say» (Cornell, Thayil) – 4:00
#«Little Joe» (Cornell, Thayil) – 4:31
#«Hand of God» (Cornell, Thayil) – 4:27

## Personell
*Chris Cornell – Vokalist
*Kim Thayil – Gitarist
*Hiro Yamamoto – Bassist
*Matt Cameron – Trommeslager
*Jack Endino – produsent 

## Eksterne lenker
*
Meïr Aron Goldschmidt

**Meïr Aron Goldschmidt** (født 26. oktober 1819 i Vordingborg, død 15. august 1887 på Frederiksberg) var en dansk forfatter, satiriker og politisk iakttaker. Han var jødisk bakgrunn. 

Goldschmidt utga i årene 1840–1846 det satiriske ukestidsskriftet *[[Corsaren]]*, som ikke hadde noen klar ideologisk tendens, men til gjengjeld var nokså frispråklig og direkte. Skriftet var elsket, fryktet og hatet i alle fløyer av den samtidige politiske debatten. Tidsskriftet ble jevnlig sensurert og Goldschmidt måtte periodevis bruke stråmenn for å få det ut. 

Goldschmidts årganger av *Corsaren* ble trykket opp i faksimile i 1981 og utstyrt med utførlige registre m.m. Utgaven er komplett bortsett fra et par numre som det ikke gikk å framskaffe. 

I 1846 solgte Goldschmidt *Corsaren*, som ble videreført av forskjellige skribenter til 1855, da det gikk inn på grunn av manglende opplag. Selv om Goldschmidt forlot satiren og vendte seg mot mer alvorlige emner etter å ha solgt *Corsaren*, merkes likevel satirikeren ofte i stilen hans.

## Bibliografi
Goldschmidt debuterte som romanforfatter i 1845, da han etter oppfordring fra vennen P.L. Møller skrev og utga romanen *En Jøde*, som skildrer den skjebnen som blir en ung idealistisk jøde til del under presset fra omgivelsenes fordommer om ham. Tross gode intensjoner blir han derfor til sist det de forventer av ham: en ågerkarl. Goldschmidts mest omfangsrike roman er *Hjemløs*, som han offentliggjorde fortløpende i sitt tidsskrift *Nord og Syd*  mellom 1853 og 1857.

* 1845 – *En Jøde*, udgitt under pseudonymet *Adolph Meyer*
* 1853–1857 – *Hjemløs*
* 1863 – *Arvingen*
* 1867 – *Ravnen*
* 1877 –  Selvbiografi: *Livs Erindringer og Resultater*

## Referanser


## Eksterne lenker
* 
* Om Goldschmidt fra ''Dansk biografisk Lexikon''
*
Kommunal vei 837 (Karmøy)

**Kommunal vei 837 (Kv837) i Karmøy**, *Røyksundvegen* går mellom Røyksund og Ytre Røyksund i Karmøy kommune. Delstrekningen *Spannavegen* har eget nummer Kv1033.

Begge strekningene var tidligere sammen fylkesvei 837, og ble 2013 omklassifisert til kommunal vei. 

## Kommuner og knutepunkter

 
*Endepunkt Kjelda, Ytre Røyksund

## Referanser


## Eksterne lenker
Tom Bradshaw

**Tom Bradshaw** (født 7. februar 1904 i Renfrewshire, død 22. februar 1986) var en skotsk fotballspiller som spilte på høyresiden i forsvaret.

Bradshaw startet sin karriere i *Hamilton Academicals* før han skrev under for Bury i 1922. Her ble han værende frem til 1930 da han ble hentet til Liverpool av manager George Patterson for £8&nbsp;000 noe som var ny overgangsrekord for Liverpool.

Han ble raskt fast på laget, og i sesongen 1931/1932 var han sammen med Gordon Gunson de to eneste spillerne som var involvert i samtlige av de 46 kampene Liverpool spilte i.

Han ble værende i klubben frem til 1938. Han skrev da under for *Third Lanark*. Han spilte også for amatørlaget *South Liverpool* før han la støvlene på hylla.

Bradshaw døde i 1986, 84 år gammel.

## Kamper
* **1928:**  Landskamper - mål: 1 kamp - 0 mål.
* **1930-1938:** Liverpool: Ligakamper – mål: 277 kamper – 3 mål.
* **1930-1938:** Liverpool: Totalt kamper – mål: 291 kamper – 4 mål.

## Se også
* Statistikk om Liverpool FC.

## Eksterne lenker
* 
* Profil på LFChistory.net
Eilert Støen

**Eilert Støen** (født 1949) er en norsk forretningsmann. Støen er daglig leder og hovedaksjonær i Eilert Støen AS.

I 1993 kjøpte Walther Holm en tredjedel av selskapet, Eilert Støen AS. Walther Holm solgte sine aksjer i selskapet til VA Drill AS der Pål H. Henriksen er hovedaksjonær i år 2000.

Støen er de siste årene blitt kjent som en av de dømte i den såkalte vannverkskandalen på Romerike.
17. januar 2007 tok Økokrim ut tiltale mot Ivar T. Henriksen, Pål H. Henriksen og Eilert Støen, som innleid slamkjører, for grov korrupsjon og grov økonomisk utroskap.

Støen ble 14. februar 2008, i Nedre Romerike tingrett, dømt til tre år og seks måneders fengsel for grov korrupsjon og grov økonomisk utroskap. Etter ankebehandling i Eidsivating lagmannsrett ble straffen satt ned til 2 år og 10 måneders fengsel.

Støen startet soningen i begynnelsen av januar 2011.

## Referanser


## Eksterne lenker
* Direkte lenke til granskningsrapporten
Padling under Sommer-OL 1936

**Padling under Sommer-OL 1936** ble arrangert 7. og 8. august 1936 på Regattastrekningen i Grünau.

Padling var med som olympisk øvelse for første gang under Sommer-OL 1936 i Berlin etter å ha vært demonstrasjonsøvelse tolv år tidligere under Sommer-OL 1924 i Paris. 119 utøvere fra 19 nasjoner konkurrerte om ni olympiske titler, alle for menn. Østerrike ble beste nasjon med tre gullmedaljer. Dette var eneste gang det ble arrangert olympiske øvelser for sammenleggbare kajakker.

## Medaljefordeling

## Resultater
### Sprint
#### K1 1000 meter

#### K2 1000 meter

#### C1 1000 meter

#### C2 1000 meter
*Kun fem båter deltok.

### Maraton
#### K1 10 000 meter

#### K2 10 000 meter

#### K1 10 000 meter (sammenleggbar kajakk)

#### K2 10 000 meter (sammenleggbar kajakk)

#### C2 10 000 meter
*Kun fem båter deltok.

## Eksterne lenker
* Canoe Sprint at the 1936 Summer Olympics hos olympedia.org
* Canoe Marathon at the 1936 Summer Olympics hos olympedia.org
* Resultater og profilside  hos sports-reference.com
Petit verdot

**Petit verdot** er en blå vindrue som vanligvis brukes i Bordeaux-blandinger. Den modner mye senere enn andre druer i Bordedaux, men når den tilsettes tilfører den tannin, farve og smak til blandingen.

Produksjonen av Petit verdot i Bordeaux har økt de siste årene, noe som skyldes varme årganger de siste årene. Druen er også tilsatt i enkelte viner fra Argentina, Australia, Chile, Spania og USA. Noen få viner fra Argentina og Spania er produsert utelukkende av petit verdot.

## Referanser
Fylkesvei 4834

**Fylkesvei 4834** går mellom Salvøy og Sævik i Karmøy kommune. Veien er 1,4&nbsp;km lang.

Frem til 2019 hadde veien betegnelsen fylkesvei 853 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Jameson

**Jameson** er en irsk blended whiskey som har vært produsert siden 1780. Destilleriet var opprinnelig i Dublin som ett av 6. Da John Jameson kjøpte det i 1880, var produksjonen om lag 30 000 gallons per år, noe som økte til over en million allerede før århundreskiftet. Destilleriet er i dag en del av drikkevareselskapet Pernod Ricard, men lager fortsatt whiskey etter samme retningslinjer som fra starten. Malting og gjæring foregår fortsatt i Dublin, mens destillasjonsverket er flyttet til Cork. Jamesons har fortsatt en policy på at alle ledd av produksjonen fra korn til flaske skal være innen firmaet.

Bygg blir dyrket i umiddelbar nærhet, og blir dels maltet og dels gjæret i grønn tilstand. Satsen blir brent tre ganger i typisk irske *pure pot stills*, noe som tilsammen gir en egen smak etter fatlagringen.

Jameson er den mest solgte whiskeyen med mer enn 22 millioner flasker i året.

## Referanser


## Eksterne lenker
*
Keri Hilson

**Keri Lynn Hilson** (født 5. desember 1982 i Atlanta) er en amerikansk sanger og låtskriver. I Norge er hun mest kjent fra låten *The Way I Are* som hun laget sammen med Timbaland. Men hun er også aktiv på egen hånd, med låter som *Energy*. Hun har gitt ut albumet *In a perfect world*, og der synger hun sanger med blant annet Lil Wayne, T-Pain og andre.

## Referanser


## Eksterne lenker
* 
* 
* 
*
Henriette Lien

**Henriette Lien** (født 1969) er en norsk skuespiller, danser, programleder og yogalærer.

Henriette Lien startet karrieren som danser og medvirket i perioden 1988 til 1998 i en rekke musikaler og tv-show. Hun reiste til London som 16-åring. Her scenedebuterte hun med dansegruppen Jigsaw i 1989. Sin norske debut fikk hun i Einar Schankes *Jubileumsrevy* (Chat Noir, 1990). 

I slutten av 1990-årene gikk hun over til skuespill og opplevde å bli rikskjendis gjennom rollen som Ninni Anker-Hansen i såpeserien *[[Hotel Cæsar]]* på TV 2. Hun medvirket i 1998&ndash;2000 og 2001&ndash;2003. Hun hadde også en fast sentral rolle i komiserien *[[Hos Martin]]*, som gikk på TV 2 fra 2004 til 2005. Hun har også spilt på scene. Blant annet spilte hun mordersken Roxie Hart i musikalen *[[Chicago (musikal)|Chicago]]* på Oslo Nye Teater i 2002.

Fra 2006 til 2007 ledet hun to sesonger av talentprogrammet *[[Dansefeber]]* på TVNorge og i 2008 var hun norsk programleder for den fellesskandinaviske talentserien *[[So You Think You Can Dance – Scandinavia|So You Think You Can Dance Scandinavia]]*. Hun har òg vært programleder for reiseprogrammer *[[Hit og dit]]* og talentprogrammet *[[Grease (TV-serie)|Grease]]* på TVNorge, og for ''Fangene på fortet'' (2011) på TV3. Høsten 2009 gikk hun fra tv til radio og ble programleder i programmet ''Morgenklubben med Loven & co'' på Radio Norge frem til 2016. 

Etter danse- og skuespillerkarrieren har hun primært drevet med yoga og vært yogalærer.

I 2018 utgav hun boken *En Yogareise*.

## Referanser


## Eksterne lenker
* 
*
Louis-seize-stil

**Louis-seize-stil** betegner den stilen som kommer til uttrykk i arkitektur, interiørkunst og møbeldesign gjennom siste delen av 1700-tallet. I Norge finner man stilen representert i tiden 1770 til 1810. Den oppsto i Frankrike etter midten av 1700-tallet, fikk sin største utbredelsen i kong Ludvig XVIs regjeringstid, 1774–92, og fikk i ettertid navn etter ham. 

Louis-seize-stilen avløste rokokkoen og ble utviklet under påvirkning av de arkeologiske utgravningene i Pompeii, som gjorde antikkens formverden bedre kjent. Stilen kan betraktes som en del av klassisismen og kjennetegnes av rette linjer, symmetri og utstrakt bruk av former og ornamenter fra antikken. Louis-seize-stilens bruk av pastellfarger var forøvrig nært beslektet med fargeholdningen i rokokkoen. Den lettere Louis-seize-stilen ble avløst av den tyngre og strengere empiren.

Sentrale bidragsytere var Johann Winckelmann i Tyskland, skotten Robert Adam i Storbritannia og Caspar F. Harsdorff ved det Kongelige Danske Kunstakademi. I Sverige er stilen kjent under navnet *[[gustaviansk stil]]*, etter kong Gustav 3., hvor stilen fikk en utforming i nær kontakt med den franske.

## Stilkjennetegn
I Norge kjennetegnes bygninger i denne stilen av hel- eller halvvalmet tak med svai, søylemotiv i fasaden og midtark. Gesimsen ble ofte utsmykket med tannsnitt og eggstav. Vinduene hadde småruter, og på Vest- og Sørlandet var de ofte utført som engelske skyvevinduer. Inngangsportalene ble gjerne uformet med klassiske søyler under en trekantet eller buet gavl. Et typisk kjennetegn på stilen er riflet listverk og dørspeil. Dørspeilene var gjerne  ovale eller rombeformete. I ornamentikken finner man motiv som urner, medaljonger, girlander og sløyfer.

## Eksempel på louis-seize-arkitektur i Norge
* Stiftsgården i Trondheim (1774–78)
* Stend hovedgård, Bergen, (etter 1782)
* Krohnstedet, Bergen (etter 1785)
* Sør-Fron kirke (1786-1792)
* Bergskrivergården, Røros (1793)
* Thomas Erichsens Minde, Askøy (1793–95)
* Lyststedet Måseskjæret, Bergen, (1795)
* Gamlebyen kirke, Oslo (1796) 
* Brødretomten, Bergen (1797)
* Frydenlund (Bergen) (1797–99)
* Ledaal, Stavanger (1799-1803)
* Saxegården, Oslo (ca. 1800)
* Eidsvollsbygningen (1800)
*Sokndal kirke (1803)
* Mesterhuset ved Stoltz' reperbane, Bergen (1807–08)
* Sophies minde (Bergen), (1810)

## Se også
* Klassisistisk arkitektur

## Kilder
* Bygg og bevar
* SNL
* Historiske hus
*Stilhistorie
Fjellbolt

En **fjellbolt** er en bolt, vanligvis av jern, med et øye i enden, som brukes i klatresporten, hovedsakelig ved teknisk klatring. Fjellbolter blir slått inn i sprekker og riss i fjellet med en boltehammer, og fungerer både som sikring i tilfelle fall, og som et belastningspunkt for videre progresjon opp veggen.

Fjellbolter var tidligere det viktigste sikringsmiddelet ved all type klatring, og blir fremdeles brukt der det ikke finnes andre alternativer. Men gjentatt bruk av fjellbolter på en etablert klatrerute vil skade fjellet og over tid også endre rutas karakter og vanskelighetsgrad. Etterhvert som andre former for sikringsmidler har blitt bedre, har disse i stor grad erstattet bruken av fjellbolter.

## Eksterne lenker
*
Daniel Høglund

**Daniel Høglund** (født 1986) er en norsk sportsjournalist, programleder og sportskommentator.

Høglund startet karrieren som sportkommentator i Nye Radio Larvik i 2002. Han har siden jobbet i P4, TV3 og Viasat Sport (Viaplay). Høglund har først og fremst kommentert fotball og håndball, med hovedvekt på Champions League. Han har også vært programleder i ''P4s radiofrokost''.

I 2023 sluttet han i Viaplay for begynne som regissør og utviklingsprodusent i produksjonsselskapet Fenomen.

Sammen med Jo Vemund Svendsen regisserte han dokumentarfilmen *[[Alt for Norge (dokumentarfilm)|Alt for Norge]]* fra 2022 om fotballtrener Egil «Drillo» Olsen.
## Priser
* Prix Radio 2009: Årets radiotalent
* Prix Radio 2013: Årets morgenflate - P4s Radiofrokost
* Prix Radio 2015: Årets radioøyeblikk - Northug tar gull i VM i Falun 

## Referanser
Hans Christian Ægidius

**Hans Christian Ægidius** (født 24. mars 1933 i Odense, død 27. mars 2008 i København) var en dansk skuespiller, regissør og manusforfatter. 

## Biografi
Hans Chr. Ægidius tok artium ved Odense Katedralskole i 1954. Etter i noen år å ha studert dansk og fransk ved Københavns Universitet begynte han ved Den Danske Studenterscene og var med på å grunnlegge Collage-Truppen på 1960-tallet. Han spilte med i de samfunnssatiriske revyer *Frihed det bedste guld* og *Gris på gaflen*. Han studerte også i Frankrike og Italia (hos Dario Fo). Gjennombruddet fikk han i musikalen "Hvordan man får succes i forretning uden at røre en finger" på Det ny Scala. Han har iscenesatt klassiske skuespill, farser, komedier og musikaler på blant annet Odense Teater, Skolescenen, TV-Teatret, ABC Scenen, Amager Scenen og Det kongelige Teater. På Det kongelige Teater satte han opp *Erotik* og på Fiolteatret forestillinger som *Idealister*, *Vi ses i Johannesburg* og *Skorpionen*. På ABC Teatret var han regissør, skuespiller og oversetter med farser som *Den kyske levemand* og *Den spanske flue*. Gjennom årene har han laget revy over det meste av Danmark for eksempel: Gilleleje, Horsens, Dronningmølle og Skælskør – ofte med sin kone, skuespillerinnen Lene Maimu på scenen. I 2000 stod paret bak en liten revy på Lindenborg Kro. Han spilte stasjonsmesteren i *Tyllefyllebølleby Station*, men hans mest kjente arbeide er nok *[[Jul i Gammelby]]*, hvor han både fungerte som instruktør, medforfatter og skuespiller.

På film hadde Hans Chr. Ægidius biroller i *Gangsternes lærling* og *Hærværk*. I de siste leveårene tvang Parkinsons sykdom ham bort fra scenen. Han fortsatte allikevel med å skrive revytekster og oversette komedier og farser. Hans Chr. Ægidius ble i 2001 utnevnt til æresmedlem av Danske Populær Autorer.

## Filmografi
* 1989 – *[[300 mil til himlen]]*  
* 1987 – *[[Peter von Scholten (film)| Peter von Scholten]]*  
* 1985 – *[[Ofelia kommer til byen]]*  
* 1983 – *[[Forræderne]]*  
* 1980 – *[[Danmark er lukket]]* 
* 1980 – *[[Pigen fra havet]]*  
* 1977 – *[[Hærværk (film)]]*  
* 1976 – *[[Spøgelsestoget]]* 
* 1976 – *[[Gangsterens lærling]]*  
* 1975 – *[[Familien Gyldenkål]]* 
* 1975 – *[[Da Svante forsvandt]]*  
* 1974 – *[[Den kyske levemand]]* 
* 1974 – *[[Mafiaen, det er osse mig]]* 
* 1972 – *[[Farlige kys]]* 
* 1972 – *[[Man sku' være noget ved musikken]]* 
* 1972 – *[[Mor, jeg har patienter]]* 
* 1969 – *[[Mig og dig]]*  

## Priser
* 1984 – Bodilprisen for beste mannlige birolle i filmen *Forræderne*.
* 1984 – Robertprisen for årets mannlige birolle i filmen *Forræderne*. 

## Referanser


## Eksterne lenker
*
Pål H. Henriksen

**Pål Henrik Henriksen** (født 11. november 1970) er en norsk forretningsmann. Han er sønn av korrupsjonsdømte Ivar T. Henriksen.

Henriksen er daglig leder og styreleder i VA Drill AS. Pål H. Henriksen er også hovedaksjonær i VA Drill AS mens hans søster, Anne Maren H. Bæverfjord eier 34 % av aksjene.

I 2000 kjøpte Pål H. Henriksen, gjennom VA Drill AS en stor aksjepost i Eilert Støen AS av Walther Holm.

17. januar 2007 tok Økokrim ut tiltale mot Ivar T. Henriksen, Pål H. Henriksen og en innleid slamkjører for grov korrupsjon og grov økonomisk utroskap.
Senere ble også entreprenørselskapet PEAB og en annen næringsdrivende tiltalt i samme sak.

Over 50 vitner var stevnet da saken startet for Nedre Romerike tingrett 8. oktober 2007.

Pål H. Henriksen er en av de dømte i vannverkskandalen på Romerike. 14. februar 2008 falt dommen i Nedre Romerike tingrett. Henriksen ble dømt til fire år og seks måneders fengsel for grov korrupsjon og grov økonomisk utroskap. Han ble frifunnet for fem mindre forhold i tiltalen, men må betale erstatning til Nedre Romerike Vannverk med 11 210 116 kroner og betale erstatning til Sentralrenseanlegget RA-2 med 19 479 025 kroner.

## Referanser


## Eksterne lenker
* Direkte lenke til granskningsrapporten
Wunderkammer

**Wunderkammer** er et norsk band fra Haugesund/Stavanger. Bandet ble dannet i Haugesund midt på 90-tallet med utspring i Ketil & The Kippers og The Colors Turned Red. Musiker og filmskaper Pål Jackman var bandets grunnlegger, vokalist, gitarist og komponist. Musikken er en blanding av flere ulike stilarter som sigøyner- og balkanmusikk, rock, klezmer og jazz. Jackman lager selv det meste av musikken og tekstene, men har også satt melodi til kjente dikt som «Eldorado» av Edgar Allan Poe og «Erlkönig» av Johann Wolfgang von Goethe, og bandet spiller i tillegg «Ich bin von Kopf bis Fuß auf Liebe eingestellt» av Friedrich Hollaender i 1930.

## Medlemmer
En rekke musikere har vært innom bandet, og deltatt på plateinnspillinger og konserter. Blant dem er:
* Pål Jackman: vokal og gitar
* Gjertrud Økland: fiolin og bratsj
* : trekkspill
* Tanja Orning: cello
* Børge Fjordheim: trommer
* Øyvind Storesund: kontrabass
* Paal Nilssen-Love: trommer 
* Per Zanussi: sag og kontrabass
* : trommer
* Morten Jackman: trommer og sag
* Bjørn Sundquist: gitar
* John Lilja: kontrabass, oud, med mer
* Dag Sindre Vagle: bouzouki

## Diskografi
* *Tres Cojones* (1996, Kippers) – single
* *A Hue / Eldorado* (1998, Concrete Recordings) – single
* *[[Wunderkammer (album)|Wunderkammer]]* (Skarv, 1999)
* *[[Today I Cannot Hear Music]] (Honeymilk, 2002) 
* *B-Sides (Honeymilk, 2003) – EP
* *[[Gi meg noe sterkt å drikka verden med]]* (Apollon Records, 2015)
* *Apen & Kosmos* (T-Time Records, 2025)

## Eksterne lenker
* 
*  Biografi fra Norsk pop- og rockleksikon
Arne Indrebø

**Arne Indrebø** (født 1969) er en norsk tidligere friidrettsutøver og spydkaster som representerte Breim IL, Breimsbygda FIL, Breimsbygda IL og Gloppen Friidrettslag. Han er fire ganger norsk mester.

## Bakgrunn
Indrebø var en allsidig friidrettsutøver og vant Donald Duck-lekene, det uoffisielle norgesmesterskapet for 12-åringer, i høydehopp i 1981. Han var med i et godt friidrettsmiljø i Gloppen med blant annet de jevnaldrende utøverne Ole Morten Mardal (lengdehopper) og Kjell Ove Hauge (kulestøter) som treningskamerater og medelever på idrettsfag ved Firda vidaregåande skule. 

Indrebø dro til El Paso, Texas våren 1990 og studerte med idrettsstipend på universitetet (UTEP) der. I 1992 dro han til Oslo og Norges idrettshøgskole. Han arbeider i dag som treningsleder innen SATS-kjeden i Stavanger.

Han er bror til Benedikte Indrebø, tidligere innehaver av den norske juniorrekorden på 100 meter og med flere medaljer fra NM på 100 meter.

## Idrettskarriere
Han spesialiserte seg etter hvert i spydkast og kvalifiserte seg til junior-VM i Canada i 1988 etter ny personlig rekord og gull i junior-NM på Voss. Han kom ikke videre fra kvalifiseringen i dette, som skulle bli Indrebøs eneste internasjonale mesterskap. Han fikk derimot flere landskamper på junior-og seniorlandslaget, og i 1989 ble han nummer 3 i Europacupen.

Året etter, i 1990, vant han sitt første norske mesterskap i spyd. Han fulgte opp med seire i 1993, 1995 og 1997. Han har sølvmedaljer fra 1991 og 1992. Hans personlige rekord er 76,20 meter, fra et stevne på Byrkjelo i juli 1994. Resultatet gjør Indrebø til den niende beste spydkaster i Norge gjennom tidene (per januar 2008).

### NM-medaljer

## Se også
* Liste over kjente elever ved Firda videregående skole

## Referanser
Tora Marie Norberg

**Tora Marie Norberg** (født 28. mars 1972 i Trondheim) er en norsk illustratør og kortfilmskaper, bosatt i Oslo og tilknyttet frilanserkollegiet Svovel. Fra 2019 har hun vært høgskolelærer ved Høyskolen Kristiania og underviser i visuell grammatikk og visuell kommunikasjon.

Norberg har forfattet og illustrert flere bøker for barn og unge og har i sin yrkeskarriere mottatt flere stipender og utmerkelser. I 2007 mottok hun Kultur- og kirkedepartementes illustrasjonspris for illustrasjonene til faktaboken *Rett & Slett, Rettighetsboka for deg under 18* av Mariann Youmans.  I 2016 ble hun tildelt Gull for faktaboken *Jeg elsker Norge* i konkurransen Årets vakreste Bøker arrangert av Grafill.

Hun er utdannet ved Høgskolen i Bergen, institutt for visuell kommunikasjon, 2001. Våren 2005 tok hun pedagogisk eksamen ved Høgskolen i Oslo, og i 2019–2020 tok hun faget høyskolepedagogikk ved Høyskolen Kristiania.

Hun har siden august 2006 illustrert A-magasinets spalte «Leve sammen» og Aftenpostens ungdomsside Si ;D. Sammen med Youmans lager hun også bildebokserien om *Toto, verdens minste mus*, med første bok i 2007.

Hun har vært regissør og tegner for den 8 minutter lange animerte tegnefilmen: *God dag Herr Hulemann – En hjulehistorie*, vist på kortfilmfestivalen i Grimstad 2007. Hun har siden høsten 2005 vært tilknyttet Akershus kunstnersenter som formidler av ulike kunstuttrykk i grunnskolen, og der vært kurator for vandreutstillingen *Posters nå, en utstilling om grafisk design*.

## Referanser


## Eksterne lenker

*
Jarle Nilsen (Utsira)

**Jarle Nilsen** (født 1966) er en norsk lokalpolitiker. Han  var ordfører i Utsira kommune fra 2007 til 2012. Felleslista fikk flertallet og valgte Jarle Nilsen som sin ordførerkandidat.

Nilsen er medlem av Arbeiderpartiet og representerer partiet i fylkestinget i Rogaland. Han valgte sommeren 2012 å trekke seg fra ordførervervet for å få bedre tid til familien og til vervet som medlem av fylkestinget. Varaordfører Marte Eide Klovning overtok som ordfører.

## Referanser

 
## Eksterne lenker
* – Utsira kommune
El Capitan

**El Capitan** («kapteinen» eller «sjefen»), eller bare **El Cap**, er et fjell i Yosemite-dalen i Yosemite nasjonalpark i California. Fjellet er 2307 moh., men det er fjellets sørside som er attraksjonen: et over 900 meter høyt, loddrett stup hvis granittvegger kan tilby noe av den fineste og mest utfordrende storveggsklatringen i verden.

## Referanser


## Eksterne lenker
*
Roing under Sommer-OL 1948

**Roing under Sommer-OL 1948** ble arrangert fra 5. til 9. august på Themsen ved Henley Royal Regatta i Henley-on-Thames.

Roing var med på det olympiske programmet for tiende gang under Sommer-OL 1948 i London. 310 utøvere fra 27 nasjoner konkurrerte i sju roøvelser, alle for menn. Storbritannia ble beste nasjon foran USA begge med to gullmedaljer.

## Medaljefordeling

## Resultater
### Singelsculler

### Dobbeltsculler

### Toer uten styrmann

### Toer med styrmann

### Firer uten styrmann

### Firer med styrmann

### Åtter

## Eksterne lenker
* Rowing at the 1948 Summer Olympics hos olympedia.org
Fylkesvei 1322

**Fylkesvei 1322** går mellom Haugeby og Holmegil i Aremark kommune.

Frem til 2019 hadde veien betegnelsen fylkesvei 864 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Detektor

***Detektor*** er en prisbelønt norsk film fra 2000. Filmen er skrevet av Erlend Loe og regissert av Pål Jackman. Dette var deres første spillefilm.

Hildegun Riise er moren til den hjemmeboende psykolog Mads Ousdal, som med kompisen Harald Eia og privatdetektiv Sverre Porsanger, lykkes å finne løsningen (detektering) på mysterier. Det første oppstår når de med metalldetektor finner et smykke med påskriften "Janne", som viser seg å være moren til Silje (egentlig Ingjerd Egeberg) som sier det er hennes. Det andre er at Silje kaller seg Janne, men det får Mads forklart av samboeren til Janne, fløytisten Jon Øigarden, med hjelp av den voldelige pasienten Kristoffer Joner og hans sterke hjelpere. Mysterium tre er psykologens far Allan Svensson, som skal ha forsvunnet i Kina, men som i filmen er en av pasientene med kreft.  Ved hjelp av gamle foto og smalfilmer som moren har gjemt på loftet, får Mads avdekket dette, og samtidig får han med kinamannens hjelp brakt på det rene at gratulasjonen fra formann Mao er falsk. Et parallelt mysterium uten noen kobling til de forrige, er avdekkingen av en forsikringssvindel, der samme metalldetektor finner både traktor og hund til den bortkomne faren til Nina Andresen Borud, som derfor vil gifte seg med privatdetektiven Sverre Porsanger som kaller seg Ante.  Disse ulike mysteriene bindes vakkert sammen av radiomannen Harald Eia, som også er innom Mads på kontoret der Svein Sturla Hungnes er sjef. En annen gjenganger på kontoret var Marian Saastad Ottesen. Filmen avsluttes av Lill Lindfors og *Musik ska byggas utav glädje*.

Det var den første spillefilm produsert av Christiania Film og Edward Dreyer. Den ble omtalt som lavbudsjettsfilm, med budsjett på drøyt 12 millioner kroner, hvorav fem millioner var stipend fra Norsk filminstitutt. Distribusjonen i Norden var ved det Schibsted-eide Sandrew Metronome.  Filmen ble i 2000 sett av 230 000 kinogjengere og brakte et overskudd på mange millioner kroner til investoren Christiania Film.

Etter prøvevisning på Quartfestivalen fikk de trampeklapp. Åtte dager før premieren kunngjorde kinosjefen i Kristiansand (Petter Benestad) pengene tilbake til de som mislikte filmen. Samme dag som premiére den 25. august, mente Adresseavisen at den var morsom og klisjépreget (5 av 6).  Dagbladet beskrev den som koselig, mens VG kalte den fenomenal (5 av 6).

Filmkritikerlaget ga den Filmkritikerprisen og kalte den et vågestykke i filmfortelling. Den ble refusert til Filmfestivalen i Cannes, men nominert til priser ved Filmfestivalen i Moskva.
Filmen vant to priser under Amanda-utdelingen i 2001: beste kvinnelige skuespiller til Hildegun Riise og Amandakomitéens debutantpris til Pål Jackman. Filmen og regissør Jackman fikk dessuten Filmkritikerprisen samme år. 

## Referanser


## Eksterne lenker
*
Sort september

Uttrykket **sort september** eller **svart september** kan vise til:

* Sorte september i Jordan, konflikten mellom palestinske gerilja-organisasjoner og Kong Hussein av Jordan som startet i september 1970 og ble avsluttet i juli 1971 med utvisningen av PLO til Libanon.
* Svart september (organisasjon), en palestinsk militærorganisasjon med navn etter konflikten.
** Münchenmassakren, terroristhendelsene i løpet av De olympiske leker i München i 1972
* Sorte september i Tsjad, Habrés massakre av Sarafolket i de sørlige regionene av Tsjad i 1984.
Screaming Life/Fopp

***Screaming Life/Fopp*** er Soundgardens første samlealbum og ble gitt ut i 1990. Albumet inneholder Soundgardens første EP-er *[[Screaming Life]]* og *[[Fopp]]*.

## Sporliste
#«Hunted Down» (Chris Cornell, Kim Thayil) &ndash; 2:42
#«Entering» &ndash; 4:36
#«Tears to Forget» (Hiro Yamamoto, Thayil) &ndash; 2:00
#«Nothing to Say» (Cornell, Thayil) &ndash; 4:00
#«Little Joe» (Cornell, Thayil) &ndash; 4:31
#«Hand of God» (Cornell, Thayil) &ndash; 4:27
#«Kingdom of Come» (Soundgarden) &ndash; 2:35
#«Swallow My Pride» (Green River) &ndash; 2:18
#«Fopp» (Ohio Players) &ndash; 3:37
#«Fopp» (Dub) (Ohio Players) &ndash; 6:25

## Personell
*Chris Cornell &ndash; vokalist
*Hiro Yamamoto &ndash; bassgitarist
*Matt Cameron &ndash; trommeslager
*Kim Thayil &ndash; gitarist
*Jack Endino &ndash; produsent («Screaming Life»)
*Steve Fisk &ndash; produsent («Fopp»)
*Drew Canulette &ndash; lydtekniker («Fopp»)

## Eksterne lenker
*
Ronald McCuaig

**Ronald McCuaig** (født 2. april 1908 i Newcastle, New South Wales, død 1. mars 1993 i Sydney) var en australsk lyriker, journalist, humorist og barnebokforfatter.

Han begynte å skrive for radio allerede i 1927, og fikk etter hvert et bredt spekter av oppgaver i pressen.  

Til norsk er han bare oversatt med barneboken *Fresi Fantastika* (original *Gangles*) i 1975. Fresi er en «australsk utgave av Pippi Langstrømpe, men langt mer glamorøs og velkledd»https://web.archive.org/web/20080130002642/http://mihoe.org/?p=459. Den norske utgaven var illustrert av Finn Graff, som fikk Kirke- og undervisningsdepartementets illustrasjonspris for arbeidet.
Sjuja (by)

**Sjuja** (russisk: Шу́я) er en by i Ivanovo oblast i Russland. Den ligger ved elva Teza, rundt 25&nbsp;km sørøst for Ivanovo. Innbyggertall: 62&nbsp;449 (folketelling 2002).

## Historie
Sjuja nevnes første gang i historiske dokumenter i 1393. Fra 1403 ble området holdt av en gren av huset Suzdal, som fikk sitt navn «Sjuiskij» etter byen. I 1539 ble byen plyndret av Safagäräy av Kazan. I 1566 ble den overtatt av Ivan den grusomme som hans personlige eiendom i opritsjnina. I 1722 ble byen besøkt av Peter den store, som startet tekstilfremstilling i byen. Innen 1800-tallet hadde Sjuja blitt en av de største sentrene for behandling av lin, selv om den siden er blitt overgått av nabobyen Ivanovo.

Nikolo-Sjartomskijklosteret, som ligger tolv kilometer fra Sjuja, er et av de største klostrene i Russland. Klosteret ble første gang nevnt i 1425. Det har en katedral fra 1652 og et refektorium fra 1678. Klokketårnet i Gjenoppstandelseskatedralen er det høyeste frittstående klokketårnet i verden.

## Referanser


## Eksterne lenker
* 
* Nikolo-Sjartomskijklosteret (russisk)
* Mikhail Frunze-museet (russisk)
Rodniki

**Rodniki** (russisk: Родники́, betyr «kilder») er en by i Ivanovo oblast i Russland. Innbyggertallet er på 26 310 (2010), noe som er svak nedgang siden 2002 (28 447) og 1989 (32 088). Rodniki er lokalisert rundt 600 km nordøst for Moskva og 54 km øst for det regionale senteret Ivanovo. Den ligger ved elva Volga. Den nærmeste byen er Vitsjuga som ligger 15 km i nordøst. Rodniki har flere naturlige mineralkilder, derav dets navn (Rodniki = «kilder»).

Bosetningen Rodniki har vært kjent siden 1606. Den fikk innvilget bystatus i 1918.

## Kjente personer fra Rodniki
* Nikolaj Solovjov, bryter

## Referanser


## Eksterne lenker
* Offisielt nettsted for Rodniki  (russisk)
Latvias folkemuseum

**Latvias folkemuseum** eller *Latvias etnografiske friluftsmuseum* er et stort friluftsmuseum på en skogbevokst mo ved innsjøen Yugla i utkanten av Riga, hovedstaden i Latvia. Museet viser  bygninger og gjenstander fra tradisjonell bondekultur i de ulike regionene i Latvia.  

På latvisk  heter institusjonen *Latvijas Etnogrāfiskais brīvdabas muzejs*.

Museet er grunnlagt i 1924, etter inspirasjon fra liknende friluftsmuseer og folkemuseer i Skandinavia, og ikke spesielt Skansen i Stockholm. Det opprinnelige prosjektet gikk ut på å flytte en gård fra hver av de fire regionene, Kurzeme, Zemgale, Vidzeme og Latgale. I tillegg skulle det være noen bygninger, bl.a. fra ulike håndverkere, som var karakteristisk for Latvia som helhet.  I 1932 kunne museet åpne for publikum, og i 1939 var 40 bygninger på plass. 

I dag er 118 bygninger flyttet til museet og over 3000 gjenstander er utstilt. De fleste etniske grupper i Latvia er representert i museet. 
Samlingene er totalt på om lag 114000 gjenstander. 

## Galleri

Bergi Ethnografisches Museum Bergi Kurzeme 28.JPG|Et fiskerhjem (*Lurķi*) fra Rucava-området.
Bergi Ethnografisches Museum Bergi Latgale 02.JPG|Hjemmet til en russisk bonde i Latgale
Bergi Ethnografisches Museum Bergi Latgale 18.JPG|Russisk ortodoks kirke fra landsbyen Rogovka i Latgale
Bergi Ethnografisches Museum Bergi Latgale 23.JPG|Romersk katolsk kapell fra Latgale
Bergi Ethnografisches Museum Bergi Vidzeme 12.JPG|Bygninger fra Vidzeme-området 
Bergi Ethnografisches Museum Bergi Vidzeme 44.JPG|Våningshus fra et nyreisingsbruk, 1930-årene, Jaungulbene kirkesogn i Vidzeme
Bergi Ethnografisches Museum Bergi Vidzeme Windmühle 05.JPG|Vindmølle fra Rundēni kirkesogn, Latgale
Bergi Ethnografisches Museum Bergi Zemgale 01.JPG|Tavern fra Vecumnieki kirkesogn i Zemgale
Latvian Ethnographic Open-Air Museum - bathouse (banya).JPG| Badstue fra Gaujiena kirkesogn i Vidzeme
Latvias folkemuseum kirkeinteriør.JPG|Interiør fra Usma lutherske kirke 


## Referanser


## Eksterne lenker
* 
* Museets hjemmesider